„Plauk rankas – saugok gyvybes“ – gegužės 5-oji pasaulinė rankų higienos diena „Spinduliuke“

Pasaulio sveikatos organizacija, inicijavusi judėjimą „Plauk rankas – saugok gyvybes“, nuo 2009 metų kasmet gegužės 5-ą dieną skatina visus gerinti rankų higieną, taip stiprindama su sveikatos priežiūra susijusių infekcijų prevenciją.

Jau darželyje kiekvienas vaikas turi žinoti, jog rankų higiena yra viena iš pagrindinių prevencinių priemonių, padedančių apsaugoti save ir visus šalia esančius nuo infekcijų, plintančių kontaktiniu būdu.

Todėl šią dieną visi darželio „spinduliukai“ dar kartą kalbėjo apie rankyčių plovimo svarbą ir dar kartą prisiminė, jog mikroorganizmai patenka ant rankų liečiant užterštus daiktus, kontaktuojant su gyvūnais, pridengiant burną čiaudint ar kosint.
Įprastinis rankų plovimas muilu ir vandeniu pašalina daugelį laikinų mikroorganizmų. „Spinduliukai“ jau žino, kad rankutes reikia plauti ne tik prieš valgį, ryte ar vakare, bet ir po valgio, pasinaudojus tualetu, pažaidus su gyvūnu, grįžus iš darželio, kiemo ar po bet kokio darbo.

Taip pat visi kartu prisiminė kaip svarbu teisingai plauti rankutes.

 auklėtoja Giedrė